چکیا-نین باش ناظیری آندره بابیش جمهور باشقانی رجب طیب اردوغان‌ین قاچقین‌لارا یاردیم مسئله‌سینه دایر کونکرئت پلانی وار" دئدی.
چکیا-نین باش ناظیری آندره بابیش آلمانیانین Die Welt  قزئتینه وئردیگی موصاحیبه‌ده آوروپادا سیاستچی‌لرین قاچقین‌لارین کوتا ایله اؤلکه‌لره پایلانماسی فیکرینی مودافعه ائتدیک‌لرینی بیل‌دیره‌رک، بونو قبول ائتمه‌یه‌جک‌لرینی آچیق شکیلده دیله گتیردیگینی ایفاده ائتدی.
نیظامسیز کوچ مسئله‌سینده هم رای اولدوق‌لارینی و مادی یاردیم ائتدیک‌لرینی بیلدیرن بابیش بورادا ایلک نوبه‌ده، اینسان قاچاقچی‌لاری ایله موباریزه‌نین واجیب‌لیگینی وورغولادی.
اینسان‌لارین ائولرینده قالما‌لاری اوچون اونلارا اؤز اؤلکه‌لرینده کؤمک ائتمه‌نین ضروری‌لیگینه دقت چکن بابیش: "هدف قاچقین‌لارین ائولرینه قاییتماسی اولما‌لی‌دیر. تکجه تورکیه‌-ده اولان‌لار دئییل، آوروپادا اولان‌لار دا. بونا نایل اولماق اوچون هر شئی‌دن اول پرزیدنت اردوغانلا دانیشمالیییق. اونون قاچقین‌لارا یاردیم مسئله‌سینه دایر کونکرئت پلانی وار" دئدی.
بولگه ده تأثیری اولان اؤلکه‌لرین نیظام‌سیز میقراسیا دالغاسیندان اذیت چکمه‌دیگینی بیلدیرن بابیش آوروپانین تاثیرلندیگینی، بوندان دا ناراحات اولدوغونو قئید ائتدی.
